Tulompulo may anom nin daing-kagadanan na mga babayeng pararawitdawit

An  sarong kanon kan Mga pararawitdawit na Hapon na pig-antolohiya sa tahaw kan panahon nin Kamakura. Dai aram an kagtipon asin eksaktong petsa kan pagtogdok kan kanon , alagad an reperensya kaini sunod na narisa sa Gunsho Ruijū, bulyom 13.

Lima sa 36, sinda Ono no Komachi, Lady Ise, Nakatsukasa, Saigū no Nyōgo asin Kodai no Kimi an nagluwas man sa sarong naenot na antolohiya na may kaparehong titulo na Tulompulo may anom nin daing-kagadanan na rawitdawit na nagpoon kan 1113 (huring panahon nin Heian).An pararawitdawit na si Fujiwara no Kintō pinili an orihinal na pagpili na ini na naenot sa Tulompulo may anom nin daing-kagadanan na mga babayeng pararawitdawit.  

An limang babaeng pararawitdawit na ini gikan sa orihinal na publikasyon kabali sa Tulompulo may anom nin daing-kagadanan na mga babayeng pararawitdawit asin pig-kanonisa kaiba an iba pa gikan sa mga panahon kan Heian asin Kamakura.

 Papel kan mga rawitdawit sa korte kan mga babaye sa panahon nin Heian sa Hapon 
An mga babae na pigkanonisar sa kompilasyon na ini tipikal na mga nobleng babae na asosyado sa korte imperyal, halimbawa, si Lady Ise, agom ni Emperador Uda, Inpumon'in no Tayū (literal an Attendant sa Empress Inpu), Michitsuna no haha (literal na ina ni Michitsuna), Fujiwara no Shunzei no Musume (Literal na aking babaye ni Shunzei Fujiwara).

An mga iskolar na si Esperanza Ramirez-Christensen asin Yumiko Watanabe nagsuherir na an kawaran nin tamang pangaran o singular na identidad, na nagsisimbolo nin mas mahiwas na relasyon nin kapangyarihan sa estruktura na nag-iiba sa mga babayeng korte, tibaad nakakontribwir sa saindang autobiograpikong pagmawot na maggibo nin rawitdawit.

An pre-modernong propesor sa literaturang Hapon na si Roselee Bundy nagsusubaybay kan kontribusyon sa rawitdawit sa korte kan mga babaye na nakaabot sa pinakahalangkaw na punto kaini sa kabangaan kan panahon kan Heian bilang mga pangyayaring komunal na estetiko, bago an luway-luway na propesyonalisasyon kan genre nagpoon na maghale kan mga boses kan mga babaye poon sa panahon nin Kamakura.

 Lista kan mga rawitdawit 

【1】【2】左【3】右【4】○Ono no Komachi 小野小町○○Shikishi Naishinnō 式子内親王○○Lady Ise 伊勢○Kunai-kyō 宮内卿○○Nakatsukasa 中務○Suō no Naishi 周防内侍（平仲子）○Saigū no Nyōgo (Kishi Joō) 斎宮女御Fujiwara no Toshinari no Musume 俊成卿女○Ukon 右近○○Taikenmon'in no Horikawa 待賢門院堀河○Fujiwara no Michitsuna no Haha 右大将道綱母○Gishūmon'in no Tango 宜秋門院丹後○Uma no Naishi 馬内侍Kayōmon'in no Echizen 嘉陽門院越前○Akazome Emon 赤染衛門○○Nijōin no Sanuki 二条院讃岐○Izumi Shikibu 和泉式部○Kojijū 小侍従○Kodai no Kimi 三条院女蔵人左近（小大君）　　　　Go-Toba-in no Shimotsuke 後鳥羽院下野○Murasaki Shikibu 紫式部○Ben no Naishi 弁内侍Koshikibu no Naishi 小式部内侍○Gofukakusa-in no shōshō no naishi 少将内侍○Ise no Taifu 伊勢大輔○○Inpumon'in no Tayū 殷富門院大輔○Sei Shōnagon 清少納言○Tsuchimikado'in no Kosaishō 土御門院小宰相Daini no Sanmi 大弐三位（藤原賢子）○Hachijō-in Takakura 八条院高倉○Takashina no Kishi 高内侍（儀同三司母）○Fujiwara no Chikako 後嵯峨院中納言典侍（典侍藤原親子）Yūshi Naishinnō-ke no Kii 一宮紀伊（祐子内親王家紀伊）○Shikikenmon'in no Mikushige 式乾門院御匣○Sagami 相模○Sōhekimon'in no Shōshō 璧門院少将○

 【1】：Napili sa Tulompulo may anom nin daing-kagadanan na Rawitdawit ni Fujiwara no Kintō (1113).
 【2】:Napili sa Huring Klasikong Tulompulo may anom nin daing-kagadanan na Rawitdawit ni  sa huring panahon nin Heian.
 【3】：Napili sa Ogura Hyakunin Isshu kan Fujiwara no Teika sa amay na panahon nin Kamakura.
 【4】：Napili sa Bagong Tulompulo may anom nin daing-kagadanan na Rawitdawit kan mga dai midbid na mga paratipon sa panahon nin Kamakura.

 Mga kopya sa kahoy kan Tulompulo may anom nin daing-kagadanan na mga babayeng pararawitdawit ni Chōbunsai Eishi 
Kan 1801 an ukiyo-e na pintor Chōbunsai Eishi naggibo nin serye nin mga pintura tanganing iladawan an Tulompulo may anom nin daing-kagadanan na mga babayeng pararawitdawit tanganing isabay an kaligrapiya kan lambang berso kan pararawitdawit, siring sa ginibo kan 36 na daragita na mga estudyante ni Hanagata Giryu(花形義融) calligraphy school "Hanagata Shodo". An album, na pigkopya gamit an woodblock printing, may katuyuhan na ipaisi an eskwelahan. An 36 na retrato nababanga sa sarong "wala" (左) na grupo asin sarong "tuo" (右) na grupo kun saen an wala na grupo binibilog nin mga pararawitdawit na nabuhay sa pag'oltan kan ika-siyam asin ika-kagsarong siglo, asin an toong grupo binibilog kan mga pararawitdawit na nabuhay sa ika-kagduwa asin ika-kagtolong siglo.

An mga koponan nag-iiwal sa sarong pair-competition sa lambang spread, na sarong praktis na nagpoon pa kan Heian period imperyal na korte kan huring parte kan ikasiyam na siglo. An Smithosonian na parasaligsig na si Andrew J. Pekarik pigkumpara an kompetisyon na pormang sosyal na arte na ini sa mga slam nin rawitdawit sa Nuyorican Poets Café kan mga taon 1990.

An album ipinublikar ni Nishimura Yohachi na may album binding (gajōsō) asin nagtampok man nin sarong woodblock na nakaimprentang takop na dinisenyo ni Hokusai. An mga block carvers iyo sinda  asin .

 Mga toltolan 

Mga panluwas na takod

Kategorya:Mga antolohiya nin rawitdawit
Kategorya:Mga pararawitdawit na Waka
Kategorya:Mga babayeng pararawitdawit na Hapon
Kategorya:mga babayeng parasurat na Hapon kan ika-9 na siglo
Kategorya:Mga pararawitdawit na Hapon kan ika-9 na siglo
Kategorya:Mga pararawitdawit na Hapon kan ika-10 siglo
Kategorya:Mga pararawitdawit na Hapon kan ika-11 siglo
Kategorya:Mga pararawitdawit kan panahon nin Heian
Kategorya:Mga pararawitdawit na Hapon kan ika-12 siglo
Kategorya:mga babayeng parasurat na Hapon kan ika-11 siglo
Kategorya:Mga parasurat na Hapon kan ika-11 siglo
Kategorya:Mga babayeng parasurat na Hapon kan ika-12 siglo
Kategorya:Mga parasurat na Hapon kan ika-12 siglo
Kategorya:Mga babayeng parasurat na Hapon kan ika-10 siglo